text: Antallet af drukneulykker uændret i Syd- og Sønderjylland
  14 juli 2016 kl. 07.45
  11 personer mistede i 2014 livet i forbindelse med en drukneulykke ved en af strandene i TV SYDs sendeområde. 
  Selvom der er livreddere ved flere af de mest besøgte strande både ved vest- og østkysten, så sker der fortsat alvorlige drukneulykker, der koster dødsfald i forbindelse med badning.
  Ulykkerne fordeler sig over hele regionen og gælder altså også på strande, havne og søer, hvor der ikke er livreddere.
  Ifølge den seneste opgørelse fra Trygfondens Nationale Druknestatistik så døde 11 personer i 2014 ved en drukneulykke. Det er det samme antal som året før.
  På landsplan er antallet af drukneulykker det højeste siden 2009. Således døde 59 personer i 2014 som følge af en drukneulykke.
  